कुछ ऐसा ही वाक्या सऊदी अरब में हुआ, एक टीनएजर लड़के ने अपने मृत दादा के साथ अपनी मुसकुराती हुई सेल्फी उतारी और इसे ‘गुडबाय ग्रैंडफादर’ शीर्षक के साथ सोशल मीडिया में पोस्ट कर दिया. इस फोटो में साफ दिख रहा था कि अस्पताल के बेड पर बुजुर्ग मृत अवस्था में पड़े हैं. उन का मुंह हलका सा खुला हुआ था और उन की नकल उड़ाता टीनएजर पोता थोड़ी जीभ बाहर निकाल कर हलकी मुसकान के साथ अपनी सेल्फी लेता है और इसे औनलाइन पोस्ट कर देता है. बाद में सउदी अरेबिया के अधिकारियों का ध्यान इस पर गया और इस केस की खोजबीन शुरू की गई क्योंकि यह घटना लोगों की भावनाओं के साथ एक तरह के खिलवाड़ जैसा था.